HERÄTYKSEN LÄPIMURTO Hermes Falcao Jr.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO Rajoitusten voittaminen
Tervetuloa ohjelman pariin! Olen Hermes Falcao Jr.
Tänään minulla on sinulle sanoma Jumalan sydämeltä.
Puhun rajoitusten pois ottamisesta elämästäsi.
Mikä elämässäsi estää -
Jumalan lupausten virtaa?
Mikä asenteessasi -
yrittää estää sinua virtaamasta asioissa, -
jotka Jumala on sinulle varannut?
Tahdon puhua siitä -
sekä keinoista murtaa pinttyneet ajatustavat, -
jotka yrittävät lyödä kapuloita rattaisiin ja pysäyttää.
Estää sinua virtaamasta.
Jumala haluaa vapauttaa sinut niistä ja antaa uuden mielenlaadun.
Odotuksen, voiton ja uskon mielenlaadun.
Siitä aion puhua.
1. Kun. 17:8 -
kertoo voimallisesti Eliasta ja leskestä.
Luen jaejakson ensin ja käsittelen sitä sitten.
"Ja hänelle tuli tämä Herran sana: -
'Nouse ja mene Sarpatiin, joka on Siidonin aluetta, ja asetu sinne.
Katso, minä olen käskenyt leskivaimon elättää sinua siellä.'
Niin hän nousi ja meni Sarpatiin. Ja kun hän tuli kaupungin portille, -
niin katso, siellä oli leskivaimo keräilemässä puita.
Hän huusi tälle ja sanoi: 'Tuo minulle vähän vettä astiassa juodakseni'.
[Elia huusi hänelle vielä:] 'Tuo minulle myös palanen leipää kädessäsi'.
Mutta hän vastasi: 'Niin totta kuin Herra, sinun Jumalasi, elää, -
minulla [on vain] kourallinen jauhoja [...] ja vähän öljyä astiassa.
Ja katso, kerättyäni pari puuta minä menen leipomaan itselleni ja pojalleni,
syödäksemme ja sitten kuollaksemme.'"
Pysähdytään tähän hetkeksi.
Tilanne oli se, että maata vaivasi kuivuus, -
koska Elia oli Jumalan arvovallalla julistanut maalle, -
ettei tule sadetta, ellei hän sano niin. Alkaa sataa vasta kun hän sanoo.
Maassa oli hirvittävä kuivuus.
Jumala oli käskenyt lesken elättää Eliaa.
Leskellä ei kuitenkaan ollut tarvittavia resursseja luonnostaan.
Elia meni hänen luokseen ja sanoi: "Tuo minulle vähän vettä."
Nykyään ei ole mikään ongelma, jos pyydän lasillisen vettä.
Mutta Elian aikana oli hirvittävä kuivuus.
Oli iso juttu pyytää vettä juotavaksi.
Elia pyysi myös leipää.
Leski vastasi: "Niin totta kuin Herra elää, -
minulla ei ole mitään, mitä pyydät.
Minulla on vain hieman jauhoja ja tilkka öljyä.
Aion valmistaa vielä yhden aterian.
Syömme sen ja sitten kuolemme."
Nainen oli hyvin rajoitetussa ja hirvittävässä tilanteessa.
Hän tarvitsi ihmettä.
Jumala oli kertonut Elialle, että leski elättäisi häntä, -
mutta leski ei ensinnäkään pystynyt elättämään edes itseään.
Jumala sanoi Elialle käskeneensä lesken elättää häntä, -
kun leskellä itselläänkään ei ollut tarvittavia resursseja.
Niinpä Elia -
käski lesken tehdä jotain jakeessa 13.
"Niin Elia sanoi hänelle: 'Älä pelkää; mene ja tee, niinkuin olet sanonut.
Mutta leivo minulle ensin pieni kaltiainen ja tuo se minulle.
Leivo sitten itsellesi ja pojallesi.
Sillä näin sanoo Herra, Israelin Jumala: Jauhot eivät lopu ruukusta, -
eikä öljyä ole puuttuva astiasta -
siihen päivään asti, jona Herra antaa sateen maan päälle.'
Niin hän meni ja teki, niinkuin Elia oli sanonut. Ja hänellä -
sekä myös Elialla ja vaimon perheellä oli syötävää pitkäksi aikaa.
[Jauhot ja öljy eivät ehtyneet, niin kuin Herra oli Elian kautta puhunut]."
Mahtava kertomus.
Elia sanoi leskelle: "Kuule, leivo minulle ensin pieni leipä."
Elian sanat saattavat kuulostaa hieman erikoisilta ja itsekkäiltä, -
mutta Elia tässä edustaa Herraa.
Hän yrittää saada lesken muistamaan, -
että kun asettaa Jumalan ensimmäiseksi, -
Hän murtaa rajoitukset -
ja luonnolliset esteet.
Hän lähettää yliluonnollisia resursseja odottamattomilla tavoilla.
Hän siis sanoo: "Jos luotat Herraan ja asetat Hänet ensimmäiseksi, -
voit odottaa, että Hän pitää sinusta kaikin tavoin huolen."
Juuri niin Jumala teki. Hän sanoi: "Öljy virtaa. Mitään ei puutu.
Sinulla tulee olemaan syötävää, -
samoin Elialla, pojallasi ja perheelläsi monta päivää."
Juuri niin tapahtui, kun hän teki Herran Sanan mukaan.
Jos haluat, että elämässäsi tapahtuu läpimurto -
ja että Herra murtaa kaikki rajoitukset, jotka yrittävät painaa sinua alas, -
muista laittaa Jumala ensimmäiseksi -
aina ja kaikessa.
Saat nähdä, mitä Hän tekee.
Jotkut tarttuvat Jumalaan vasta viimeisenä oljenkortenaan, -
mutta minä rohkaisen: Antaudu kokonaan Jumalalle.
Laita Hänet ykköseksi. Raamattukin käskee etsimään ensin -
Jumalan valtakuntaa ja vanhurskautta, niin myös kaikki muu teille annetaan.
Etsi Häntä ensin. Aseta Hänet ykkössijalle. Muuta sijaa Hän ei huoli.
Hän ei suostu olemaan kakkonen. Ainoastaan ykkönen.
Raamattu sanoo, että Hän on mustasukkainen.
Leski toimi Herran sanan mukaan.
Raamattu kertoo: -
"Jauhot eivät loppuneet ruukusta, eikä öljyä puuttunut astiasta."
Naisella oli yllin kyllin.
Rajoitukset, jotka häntä vaivasivat, murtuivat täydellisesti.
Resurssit alkoivat virrata hänelle yliluonnollisesti, -
kun hän otti uskonaskeleen ja totteli Herran sanaa.
Jotkut teistä ovat tilanteessa, -
että ellei Jumala puutu asioihin, olette isoissa ongelmissa.
Tahdon muistuttaa sinua tänään. Aseta Jumala aina ensimmäiseksi.
Älä unohda, että Hän on lähteesi.
Lähteesi ei ole työpaikka, pomo -
eikä kukaan yläpuolellasi oleva.
Lähteesi kaikelle elämässäsi on Herra.
Hän antaa elämän henkäyksen ja saa hapen virtaamaan keuhkoissasi.
Hän panee sydämesi sykkimään, pitää sinut pystyssä -
sekä antaa elämän ja kaiken muun.
Jos laitat Hänet ykköseksi, saat nähdä, -
miten Herra murtaa kaikki rajoitukset.
Juuri se asia, joka on heikkous ja joka yrittää painaa alas, -
on se, mitä Herra käyttää.
On ihmeellistä, että Jumala käyttää juuri sellaista, mikä on heikkoa.
Hän käyttää juuri sitä tuodakseen voimansa elämäämme.
Ehkäpä et esimerkiksi koe olevasi pätevä johonkin tehtävään, -
mutta antaudu kokonaan Herralle niin saat nähdä, mitä Hän tekee.
Leski oli siinä tilanteessa, että hän kuolisi.
Hän odotti kuolemaa.
Silloin profeetta tuli hänen luokseen ja sanoi: "Ei.
Leivo minulle ensin pieni leipä."
Eli: Laita Jumala ensimmäiseksi, -
niin näet, mitä Hän tekee elämässäsi.
Resurssit alkavat virrata yliluonnollisesti.
Jumalan voima ja huolenpito alkavat virrata sinulle.
Kun luotat Häneen, näet, mitä Hän tekee elämässäsi.
Aamen.
Käymme nyt pienellä tauolla. Sitten katsomme muutaman videoklipin.
Sen jälkeen jatkamme.
Valmistaudu elämäsi kokemukseen.
Lähetysmatka Brasiliaan 2019.
Koe yliluonnollisuus itse ja anna Jumalan käyttää sinua.
Lokakuun 23.―31. päivänä ihmeitä, -
pelastumisia, köyhien auttamista.
Herätys Brasíliassa.
Ilmoittaudu jo tänään osoitteessa revivalexplosion.com.
Elämäsi muuttuu ikihyviksi.
Rohkaisen ihmisiä tulemaan Revival Explosion -lähetysmatkalle, -
sillä se tuo sellaiselle paikalle, jossa Jumala antaa rakkautensa -
ja saa sinut jakamaan sitä rakkautta -
sekä rakentamaan ja rohkaisemaan Kristus-ruumista, -
samalla kun Hän rohkaisee ja rakentaa ihmistä itseään.
Rohkaisen todella muitakin kuuntelemaan, -
josko Jumala haluaa lähettää sinutkin.
Jatkamme täältä studiosta.
Puhumme rajoituksista ja asioista, joita kohtaamme elämässämme.
Tilanteista, joissa tarvitsemme Jumalan väliintuloa.
Jumala ei ikinä johda sinua paikkaan, jossa pärjäät ilman Pyhää Henkeä.
Olitpa luonnostasi miten suuri ja ansioitunut tahansa, -
Hän johtaa aina paikkaan, jossa olet riippuvainen Pyhästä Hengestä.
Jossa odotat Häneltä seuraavaa suuntaa, askelta, -
projektia, unelmaa ― mitä Hän tahtookin sinun saavuttavan.
Olet aina riippuvainen Jumalan Hengestä, olitpa miten suuri tahansa.
Ei väliä, miten paljon rahaa sinulla on tai miten korkeassa asemassa olet -
tai mitä olet tehnyt Jumalan valta- kunnassa, olet aina riippuvainen -
Pyhästä Hengestä. Se on hieno paikka olla, -
sillä siinä tapahtuu aina jotain.
Henki liikkuu aina. Tapahtuu aina ihmeitä.
Jumala vie aina ihmeiden ja odotuksen paikalle yliluonnollisesti.
Luen toisen katkelman Raamatusta, Joh. 6. luvusta.
Tässä puhutaan ruoan moninkertaistumisesta.
Joh. 6:1: -
"Sen jälkeen Jeesus meni Galileaan, se on Tiberiaan, järven tuolle puolelle.
Ja häntä seurasi paljon kansaa, koska he näkivät ne tunnusteot, -
joita hän teki sairaille.
Ja Jeesus nousi vuorelle ja istui sinne opetuslapsinensa.
Ja pääsiäinen, juutalaisten juhla, oli lähellä.
Kun Jeesus nosti silmänsä ja näki paljon kansaa tulevan tykönsä, -
sanoi hän Filippukselle: 'Mistä ostamme leipää näiden syödä?'
Mutta sen hän sanoi koetellakseen häntä, -
sillä itse hän tiesi, mitä aikoi tehdä. Filippus vastasi hänelle: -
'Eivät kahdensadan denarin leivät heille riittäisi.'"
Pysähdytään tähän.
Jeesus oli tilanteessa, jossa Hän kyllä tiesi, mitä aikoi tehdä, -
mutta Hän halusi koetella opetus- lapsia. Hän kysyi Filippukselta: -
"Mistä ostamme leipää näille ihmisille? Miten ongelma ratkaistaan?"
Filippus vastasi heti, -
etteivät heidän rahansa riittäisi ostamaan ruokaa kaikille, -
sillä siellä oli noin 5 000 miestä, -
lisäksi naiset ja lapset.
Sanotaan, että paikalla oli noin 8 000―10 000 ihmistä.
Jeesus kysyi opetuslapsilta: "Miten ostamme ruokaa kaikille?
Mitä voimme tehdä?
Filippus ajatteli heti luonnollisesta mielestään.
"Herra, rahat eivät riitä, niin että kaikki saisivat edes vähän."
Hän ajatteli rajallisesti, luonnollisen maailman mukaan: -
"Resurssimme eivät riitä ratkaisemaan ongelmaa."
Teistä osalla saattaa olla tämä tilanne luonnollisten resurssienne kanssa.
Saatat laskeskella: "Taloudelliset resurssini eivät riitä -
viemään minua, minne pitää päästä. Mitä voin tehdä?"
Jeesus esitti kysymyksen.
J. 8. "Niin [...] Andreas, Simon Pietarin veli, sanoi hänelle: -
'Täällä on poikanen, jolla on viisi ohraleipää ja kaksi kalaa, -
mutta mitä ne ovat näin monelle?'"
Ihme kyllä, Andreas vastasi Jeesukselle: -
"Täällä on poika.
Hänellä on viisi leipää -
ja kaksi pientä kalaa. Ne meillä on.
Mutta mitä se on verrattuna tarpeeseemme?
Mitä viisi leipää ja kaksi pientä kalaa on sen rinnalla, -
että pitää ruokkia 8 000―10 000 ihmistä?"
Mietipä. Eikö ole uskomatonta, -
että Andreas edes näytti ne Jeesukselle?
Joku toinen olisi voinut sanoa: "En viitsi tuhlata aikaani siihen, -
että näytän nämä leivät ja kalat. Mihin ne riittäisivät?"
Mutta Andreas toi Jeesukselle -
ne pojan pienet eväät.
Sanoi: "Jeesus, tämä meillä on.
Mitä voit tehdä sillä?"
Kun vaellat Jeesuksen yhteydessä, -
Hän saa aikaan mitättömän tuntuisistakin jutuista jotain.
Hän saa riittämättömätkin asiat -
moninkertaistumaan ylenpalttiseksi.
Niin hauskaa ja mahtavaa -
on vaeltaa Jeesuksen yhteydessä.
Hän ottaa sen, mitä maailma ja ihmiset halveksivat ja sanoo: -
"Tarvitsen tällä hetkellä juuri tätä toteuttaakseni asian."
Niinpä Jeesus -
sanoi jakeessa 10: -
"'Asettakaa kansa aterioimaan.' Ja siinä paikassa oli paljon ruohoa.
Niin miehet, luvultaan noin viisituhatta, laskeutuivat maahan.
Ja Jeesus otti leivät ja kiitti -
ja jakeli istuville; -
samoin kaloistakin, niin paljon kuin he tahtoivat."
Eikö olekin mahtavaa? Katkelman alussa Filippus sanoi: -
"Herra, vaikka ostaisimme, kaikki eivät saisi edes vähän. Eivät edes vähän."
Andreas sanoi: "Täällä on poika, jolla on viisi leipää ja kaksi kalaa.
Mihin se riittäisi?" Jeesus sanoi: "Olkaa huoleti. Hoidan asian.
Käskekää kaikkien istua."
Hän kiitti.
Herra moninkertaisti leivän ja kalat.
Raamattu sanoo, että kaikki saivat niin paljon kuin tahtoivat.
Eli he söivät itsensä kylläisiksi.
He eivät syöneet vain vähän.
Ei vain jotain pientä leivänpalaa ja pientä kalapalaa.
Ei. Niin paljon kuin tahtoivat.
J. 12: "kun he olivat ravitut, sanoi hän opetuslapsillensa: -
'Kootkaa tähteeksi jääneet palaset, ettei mitään joutuisi hukkaan'".
Kaikki söivät ― eivätkä vain vähän.
Kaikki söivät kunnes tulivat täyteen eivätkä jaksaneet syödä enää.
He olivat niin täynnä, etteivät jaksaneet enää syödä.
"Edes jälkiruoka ei mahdu. Tulin niin täyteen. Oli tosi hyvää."
Varmasti se oli hyvää. Eivät he muuten olisi syöneet niin.
He söivät kunnes olivat aivan täynnä.
Jeesus: "'Kootkaa tähteeksi jääneet palaset, ettei mitään joutuisi hukkaan.'
Niin he kokosivat ne ja täyttivät kaksitoista vakkaa palasilla, -
mitkä olivat viidestä ohraleivästä jääneet tähteeksi [syöjiltä]."
[Kun ihmiset näkivät sen, he sanoivat:] 'Tämä on totisesti se profeetta, -
joka oli maailmaan tuleva'.
Mielenkiintoista. Montako opetuslasta Jeesuksella oli?
12 opetuslasta.
Leipää ja kalaa jäi tähteeksi 12 korillista.
Yksi korillinen kutakin opetuslasta kohti.
Jeesus halusi heidän muistavan, -
että huolenpito, kaiken lähde -
on Jumala.
Saatat olla tilanteessa, jossa sanot: "Hermes, se, mitä minulla on, -
ei riitä viemään sinne, minne minun pitää päästä."
Se voi olla totta taloudellisesti, hengellisessä elämässä, -
tunne-elämässä, perheessä ― missä tahansa tilanteessa.
Sanot: "Resurssini eivät riitä."
Mutta tahdon sanoa, ja kohta rukoilemme: -
Anna Jeesukselle se, mitä sinulla on. Hän moninkertaistaa sen, -
niin että sinulla on yllin kyllin. Enemmän kuin tarvitset.
Tahdon rukoilla nyt Jeesuksen nimessä.
Isä, rukoilemme Jeesus-nimessä jokaisen katsojan puolesta.
Olivatpa he missä tahansa tilanteessa tai ongelmissa, -
antakoot he kaiken Sinulle.
Aivan kuten moninkertaistit leivät ja kalan, tee sama heidän resursseilleen.
Moninkertaista resurssit.
Moninkertaista se, mitä heillä on käsissään.
Hengellisessä, luonnollisessa, taloudellisessa ulottuvuudessa.
Jotkut sairastavat ja kamppailevat tauteja vastaan.
Julistan heille toivoa, elämää ja terveyttä.
Juuri nyt Jeesuksen nimessä julistan ihmettä tilanteeseesi.
Aivan kuten ruokkimisihmeessä.
Profetoin sinulle Jeesus-nimessä moninkertaistamista elämääsi.
Moninkertaista terveys, vuodet ja taloudelliset resurssit.
Herra, anna yliluonnollisen huolenpidon ihme kaikille tarvitseville.
Kosketa perheitä väkevästi.
Julistan Herran sanan heidän elämänsä ylle.
Se raivaa esteet uskon tieltä ja saa heidän uskonsa nousemaan jälleen -
Jeesus-nimessä. Profetoin elämää sinulle Jeesus-nimessä.
Julistan, ettet kärsi puutetta etkä tappiota.
Herran lupaus pitää elämässäsi. Sinulla on oleva ylenpalttisesti.
Tulet kukoistamaan Jeesus-nimessä. Kaikki rajoitus ja puute murtuu.
Kaikki sairaus, kipu ja kärsimys -
tässä hetkessä Jeesus-nimessä, murru!
Ota vastaan taivaan kosketus Jeesus-nimessä, aamen.
Ota sana sydämeesi. Siunausta!
Ota yhteyttä sosiaalisessa mediassa.
Lähetä rukouspyyntöjä ruudun osoitteeseen.
Olet rakas. Rukoilemme puolestasi.
Käy kotisivuillamme. Ryhdy kumppaniksi. Se on tärkeää.
Kumppanien ja ystävien lahjoitukset mahdollistavat tämän ohjelman.
Liitä kädet yhteen kanssamme ja työnnä meitä eteenpäin, -
jotta voimme viedä evankeliumia -
ja toivon sanomaa Jeesuksesta kansoille.
Aamen. Siunausta! Nähdään!
Valmistaudu elämäsi kokemukseen.
Lähetysmatka Brasiliaan 2019.
Koe yliluonnollisuus itse ja anna Jumalan käyttää sinua.
Lokakuun 23.―31. päivänä ihmeitä, -
pelastumisia, köyhien auttamista.
Herätys Brasíliassa.
Ilmoittaudu jo tänään osoitteessa revivalexplosion.com.
Elämäsi muuttuu ikihyviksi.
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz